**DĖL PRITARIMO TEIKTI PROJEKTO PARAIŠKĄ IR DALINIO JOS FINANSAVIMO BEI TURTO PERDAVIMO**

2019 m. rugsėjo 27 Nr. TS-

Rokiškis

Vadovaudamasi Lietuvos Respublikos vietos savivaldos įstatymo 6 straipsnio 28 ir 30 punktais, 16 straipsnio 4 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 8 straipsnio 2 dalimi, 2019 m. liepos 19 d. Lietuvos Respublikos žemės ūkio ministro įsakymu Nr. 3D-445 „Dėl Lietuvos kaimo plėtros 2014–2020 metų programos priemonės „Pagrindinės paslaugos ir kaimų atnaujinimas kaimo vietovėse“ veiklos srities „Parama investicijoms į visų rūšių mažos apimties infrastruktūrą“ veiklos „Parama vietiniams keliams“ įgyvendinimo taisyklių, taikomų 2019 metais pateiktoms paraiškoms, patvirtinimo, Rokiškio rajono savivaldybės tarybos 2019 m. balandžio 26 d. sprendimu Nr. TS-102 „Dėl Rokiškio rajono savivaldybės vietinės reikšmės kelių, gatvių ir takų statybos, rekonstrukcijos ar remonto 2019-2021 m. prioritetinio sąrašo patvirtinimo“, Rokiškio rajono savivaldybės administracijos ir savivaldybės įstaigų projektų rengimo bei įgyvendinimo koordinavimo grupės 2019 m. rugsėjo 9 d. posėdžio protokolu Nr. 20 bei Nacionalinės mokėjimo agentūros paskelbtu kvietimu teikti paraiškas gauti paramą pagal Lietuvos kaimo plėtros 2014–2020 metų programos priemonės „Pagrindinės paslaugos ir kaimų atnaujinimas kaimo vietovėse“ veiklos srities „Parama investicijoms į visų rūšių mažos apimties infrastruktūrą“ veiklą „Parama vietiniams keliams“, Rokiškio rajono savivaldybės taryba nusprendžia:

1. Perduoti Rokiškio rajono savivaldybės administracijai patikėjimo teise valdyti, naudoti ir disponuoti juo bei apskaityti balanse Rokiškio rajono savivaldybei nuosavybės teise priklausantį turtą, kurį šiuo metu valdo Rokiškio rajono savivaldybės administracijos Jūžintų seniūnija:

1.1. kelio (gatvės) Laibgalių gatvė atkarpą, kurios unikalus Nr. 4400-1866-3035, žymėjimas plane – G, ilgis – 0,391 km, turto įsigijimo vertė – 39214,55 Eur, turto likutinė vertė (2019 m. rugpjūčio 31 d.) – 33150,59 Eur;

1.2. kelio (gatvės) Laibgalių gatvė atkarpą, kurios unikalus Nr. 4400-4110-7633, žymėjimas plane – GA, ilgis – 0,595 km, turto įsigijimo vertė – 115000 Eur, turto likutinė vertė (2019 m. rugpjūčio 31 d.) – 108770,92 Eur.

2. Pritarti teikti Rokiškio rajono savivaldybės administracijai projekto „Rokiškio rajono Jūžintų seniūnijos vietinės reikšmės kelio Sėlynė–Laibgaliai kapitalinis remontas (I dalis)“ paraišką gauti paramą pagal Lietuvos kaimo plėtros 2014–2020 metų programos priemonės „Pagrindinės paslaugos ir kaimų atnaujinimas kaimo vietovėse“ veiklos srities „Parama investicijoms į visų rūšių mažos apimties infrastruktūrą“ veiklą „Parama vietiniams keliams“.

3. Įsipareigoti 2 punkte nurodytam projektui gavus finansavimą iš Nacionalinės mokėjimo agentūros pagal Lietuvos kaimo plėtros 2014–2020 metų programos priemonės „Pagrindinės paslaugos ir kaimų atnaujinimas kaimo vietovėse“ veiklos srities „Parama investicijoms į visų rūšių mažos apimties infrastruktūrą“ veiklą „ Parama vietiniams keliams“ skirti iš savivaldybės biudžeto 2019–2021 m. ne mažiau kaip 20 proc. lėšų tinkamų finansuoti projektui išlaidų, padengti visas netinkamas, tačiau šiam projektui įgyvendinti reikalingas išlaidas, bei tinkamų finansuoti išlaidų dalį, kurių nepadengia projekto finansavimas.

4. Įgalioti Rokiškio rajono savivaldybės administracijos direktorių pasirašyti projekto „Rokiškio rajono Jūžintų seniūnijos vietinės reikšmės kelio Sėlynė–Laibgaliai kapitalinis remontas (I dalis)“ paraišką ir patikėti atlikti užsakovo funkciją.

Šis sprendimas per vieną mėnesį gali būti skundžiamas Lietuvos administracinių ginčų komisijos Panevėžio apygardos skyriui adresu Respublikos g. 62, Panevėžys, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka.

Savivaldybės meras Ramūnas Godeliauskas

Gražina Švanienė

**SPRENDIMO PROJEKTO ,, DĖL PRITARIMO TEIKTI PROJEKTO PARAIŠKĄ IR DALINIO JOS FINANSAVIMO BEI TURTO PERDAVIMO“ AIŠKINAMASIS RAŠTAS**

2019-09-02

Rokiškis

 **Parengto sprendimo projekto tikslai ir uždaviniai.** Šiuo sprendimo projektu siūloma pritarti teikti Rokiškio r. savivaldybės administracijos projekto „Rokiškio rajono Jūžintų seniūnijos vietinės reikšmės kelio Sėlynė–Laibgaliai kapitalinis remontas (I dalis)“ paraišką finansavimui gauti pagal priemonę „Pagrindinės paslaugos ir kaimų atnaujinimas kaimo vietovėse“ veiklos srities „Parama investicijoms į visų rūšių mažos apimties infrastruktūrą“ veiklos „ Parama vietiniams keliams“ bei perduoti savivaldybės administracijai patikėjimo teise valdyti naudoti ir disponuoti juo bei apskaityti balanse, turtą, kelio (gatvės) Laibgalių g. atkarpas, kuris reikalingas minėtam projektui įgyvendinti.

#  **Šiuo metu esantis teisinis reglamentavimas.** Lietuvos Respublikos vietos savivaldos įstatymas, Lietuvos Respublikos valstybės ir savivaldybių turto valdymo, naudojimo ir disponavimo juo įstatymas, Lietuvos Respublikos žemės ūkio ministro 2019 m. liepos 19 d. įsakymas Nr. 3D-445, „Dėl Lietuvos kaimo plėtros 2014–2020 metų programos priemonės „Pagrindinės paslaugos ir kaimų atnaujinimas kaimo vietovėse“ veiklos srities „Parama investicijoms į visų rūšių mažos apimties infrastruktūrą“ veiklos „Parama vietiniams keliams“ įgyvendinimo taisyklių taikomų 2019 metais teikiamoms paraiškoms, patvirtinimo“.

#   **Sprendimo projekto esmė.** Remiantis Nacionalinės mokėjimo agentūros paskelbtu kvietimu „Parama kaimo keliams tiesti ir rekonstruoti“, Rokiškio rajono savivaldybė nori teikti projekto „Rokiškio rajono Jūžintų seniūnijos vietinės reikšmės kelio Sėlynė–Laibgaliai kapitalinis remontas (I dalis)“ paraišką iki š.m. rugsėjo 30 d. 2018 m. yra paruoštas šio kelio techninis projektas, Rokiškio rajono savivaldybės tarybos 2019 m. balandžio 26 d. sprendimu Nr. TS-102 „Dėl Rokiškio rajono savivaldybės vietinės reikšmės kelių, gatvių ir takų statybos, rekonstrukcijos ar remonto 2019-2021 m.“ šis projektas yra prioritetiniame sąraše. **Siūloma savivaldybės tarybai pritarti teikti paraišką ir numatyti iš savivaldybės biudžeto projekto įgyvendinimui skirti ne mažiau kaip 20 proc. projektui reikiamų lėšų 2019**–**2021 m. Projekto įgyvendinimo pradžia** – **2019 m., užbaigimo** – **2021 m. (24 mėn.)**

#  Remiama veikla – savivaldybės institucijos valdomas kaimo vietovės ribose esančio vietinės reikšmės viešojo kelio (-ių) ir (arba) jo ruožo (-ų), ir (arba) gatvės (-ių) su žvyro danga rekonstravimas ir (arba) kapitalinis remontas (asfaltavimas). Remiami kelio elementai yra šie: kelkraščiai, pėsčiųjų ir dviračių takai, šaligatviai, apšvietimo įrenginiai.

#  Paramos dydis: vienam pareiškėjo projektui gali būti skirta iki 200 000 Eur su PVM, o kompensuojama iki 80 proc. visų tinkamų finansuoti projekto išlaidų. Didžiausia paramos suma vienam pareiškėjui ir pareiškėjo projektui įgyvendinti negali viršyti 200 000 (dviejų šimtų tūkstančių) Eur su PVM. Projekto tinkamų finansuoti išlaidų dalis, kurios nepadengia projektui skiriamo finansavimo lėšos, turi būti finansuojama iš pareiškėjo lėšų. Netinkamas finansuoti projekto išlaidas pareiškėjas turi finansuoti savo lėšomis. **Preliminariais duomenimis,** projektui „Rokiškio rajono Jūžintų seniūnijos vietinės reikšmės kelio Sėlynė–Laibgaliai kapitalinio remonto projektui (I dalis) pagal paskaičiuotą techninį projektą subsidija – 80 proc. nuo tinkamų išlaidų 114,732 tūkst. Eur), savivaldybės – 20 proc. (28,6 tūkst. Eur;), bendra projekto suma – 143,415 tūkst. Eur. **Galimi pareiškėjai - savivaldybės administracija. Parama teikiama savivaldybių valdomiems kaimo vietovės ribose esantiems vietinės reikšmės viešiesiems keliams, kelio ruožui, gatvei su žvyro danga rekonstruoti, asfaltuoti. Šio** kvietimo finansavimui pagal minėtą priemonę šalies savivaldybėms skiriama 10,3 **mln. Eur** **paramos** lėšų.

 Atsižvelgiant į tai, kad pareiškėjas privalo būti savivaldybės administracija, priimant sprendimą teikti paraišką, būtina kartu perduoti turtą valdyti, naudoti ir disponuoti juo patikėjimo teise savivaldybės administracijai.

#  **Projekto tikslas – siekiama prisidėti prie** šeštojo ES kaimo plėtros politikos prioriteto „Skatinti socialinę įtrauktį, skurdo mažinimą ir ekonominę plėtrą kaimo vietovėse“ ir jo tikslinės srities „Vietos plėtros kaimo vietovėse skatinimas“ įgyvendinimo, užtikrinti subalansuotą teritorinę kaimo ekonomikos ir bendruomenių plėtrą, kurti darbo vietas ir jas išlaikyti“ įgyvendinimo, „Didinti kaimo vietovių gyvybingumą remiant vietinių kelių sukūrimą ir gerinimą kaimo gyvenamųjų vietovių ribose“ tenkinimo.

 Reikalingas savivaldybės tarybos pritarimas dėl projekto paraiškos teikimo ir dalinio jų finansavimo bei sprendimas perduoti savivaldybei nuosavybės teise priklausantį turtą naudoti, valdyti ir disponuoti juo patikėjimo teise savivaldybės administracijai.

 **Galimos pasekmės, priėmus siūlomą tarybos sprendimo projektą:**

 **Teigiamos, sprendimo nauda Rokiškio rajono gyventojams** – pagerės susisiekimas, jis taps komfortiškesnis, saugesnis, nes kelio žvyro danga bus pakeista į asfalto;

 **neigiamos** – nėra.

 **Finansavimo šaltiniai ir lėšų poreikis.** Planuojama gauti 114,732 tūkst. Eur, o savivaldybės biudžeto lėšos – 28,6 tūkst. Eur 2019–2021 m.

 **Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

 **Antikorupcinis vertinimas.** Teisės akte nenumatoma reguliuoti visuomeninių santykių, susijusių su LR korupcijos prevencijos įstatymo 8 str. 1 d. numatytais veiksniais, todėl teisės aktas nevertintinas antikorupciniu požiūriu.

Strateginio planavimo, investicijų ir viešųjų pirkimų skyriaus

Vyr. specialistė Gražina Švanienė